9. člen Pariškega mirovnega sporazuma iz leta 1856, sklenjenega ob koncu krimske vojne, je Osmansko cesarstvo obvezal, da kristjanom podeli enake pravice kot jih imajo muslimani. Osmanska vlada je pred podpisom sporazuma izdala Gülhanski odlok, s katerim je razglasila načelo enakosti muslimanov in nemuslimanov in izvedla nekaj reform. Med drugim je ukinila "džizjo", davek, ki so ga plačevali samo nemuslimani, s čimer je hkrati dovolila, da nemuslimani vstopijo v turško vojsko.